امریکا قوشمه ایالت لری, پاکستان گه قره تیلگن امنیتی یاردم لری نی معطل قیلیب قویدی.
تشقی ایش لر وزیرلیگی سوزلاوچیسی هیتر نارت, "طالبان و حقانی گروهی سنگری گروه لر گه قرشی جدی بیر شکلده اقدام قیلگونگه قدر پاکستان گه قره تیلگن امنیتی یاردم لری میز نی معطل قیلیب قویه میز" دییه قید ایتدی.
بیراق, نارت, معطل قیلیب قویله دیگن یاردم مقداری نینگ قنچه ایکن لیگی توغری سیده ایسه انیق بیر معلومات بیرمه دی.
پاکستان نینگ تروریست لر گه جای بیرمس لیگی کیره ک ایکن لیگی نی بیلدیرگن نارت, "پاکستان بیلن بولگن علاقه لری میز باره سیده قیته باشدن باش قاتیریشی میز نی امید ایتیب قاله میز" دییه قید ایتدی.
امریکا قوشمه ایالت لری دولت رهبری دونالد ترامپ, تویتر آرقه لی بیرگن بیاناتیده, پاکستان نینگ تروریست لرگه جای بیریاتگن لیگی نی بیلدیررایکن, جاری ییلده پاکستان گه قیلینه دیگن 255 میلیون دالرلیک یاردم نی معطل قیلیب قویه دیگن لیگی نی معلوم قیلگن ایدی.
بیراق, پاکستان تشقی ایش لر وزیری خواجه محمد آصف ترامپ نینگ اوشبو ادعا لری نینگ اساس سیز ایکن لیگی نی بیلدیرگن ایدی.
